Det følger av forskriften at de som vil reise til Antarktis, må sende en melding til Norsk Polarinstitutt senest ett år før planlagt avreise. Meldingen skal blant annet inneholde hvem som skal reise, aktivitetens formål og omfang, planer for opprydding og hvilke virkninger aktiviteten kan ha på miljøet i Antarktis. Videre må den som er ansvarlig for organisering av aktivitet i Antarktis stille garantier for utgifter og ha ordninger knyttet til søk og redning.